CELEX: C2005/229/11
Language: lt
Date: 2005-09-17 00:00:00
Title: Byla C-269/05 Europos Bendrijų Komisijos 2005 m. birželio 23 d. pareikštas ieškinys Graikijos Respublikai

17.9.2005   
            
            
               LT
            
            
               Europos Sąjungos oficialusis leidinys
            
            
               C 229/5
            
         Europos Bendrijų Komisijos 2005 m. birželio 23 d. pareikštas ieškinys Graikijos Respublikai
   (Byla C-269/05)
   (2005/C 229/11)
   Proceso kalba: graikų
   2005 m. birželio 23 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos jos Teisės tarnybos narių Knut Simonsson ir Georgios Zavvos, nurodžiusių adresą dokumentams įteikti Liuksemburge, ieškinys Graikijos Respublikai.
   Ieškovė Teisingumo Teismo prašo:
   
               1.
            
            
               pripažinti, kad palikdama galioti uostų rinkliavas, taikomas keleiviniams laivams (įskaitant kruizinius laivus) ar krovininiams laivams, kai jie įplaukia į priešuostį, prisišvartuoja ar išmeta inkarą Pirėjo ir Salonikų uostuose, pervežimų tarp dviejų nacionalinėje teritorijoje esančių uostų atveju reikalaudama mažesnės rinkliavos nei ta, kuri taikoma į užsienį plaukiantiems laivams, t.y.:
               
                           —
                        
                        
                           uosto rinkliavos uostų valdymo akcinių bendrovių naudai, įvestos Įstatymu Nr. 2932/2001, ir Pirėjo bei Salonikų uostų naudai, taikomoms automobiliams, esantiems į užsienį plaukiančiuose keltuose, nors ši rinkliava nėra imama maršrutuose tarp Graikijos uostų;
                        
                     
                           —
                        
                        
                           Įstatymo Nr. 1828/1989 26 straipsnio 13 dalimi suteikta galimybė savivaldybių ir municipalitetų naudai taikyti rinkliavą automobiliams, esantiems į užsienį plaukiančiuose keltuose,
                        
                     Graikijos Respublika neįvykdė įsipareigojimų pagal 1986 m. gruodžio 22 d. Tarybos reglamento (EEB) Nr. 4055/86 dėl laisvės teikti paslaugas principo taikymo jūrų transporto paslaugoms tarp valstybių narių bei valstybių narių ir trečiųjų šalių (1) 1 straipsnį;
            
         
               2.
            
            
               priteisti iš Graikijos Respublikos bylinėjimosi išlaidas.
            
         Ieškinio pagrindai ir pagrindiniai argumentai
   Komisija kaltina Graikijos Respubliką į nacionalinę teisę tinkamai neperkėlus Reglamento Nr. 4055/86, kaip jį išaiškino Teisingumo Teismas (1994 m. spalio 5 d. Sprendimas Komisija prieš Prancūziją, C-381/93 (2), 1994 m. gegužės 17 d. Sprendimas Corsica Ferries, C-18/93 (3), 2002 m. lapkričio 14 d. Sprendimas Geha Naftiliaki ir kt., C-435/00 (4)).
   
      (1)  OL L 378, 1986 12 31, p. 1.
   
      (2)  Rinkinys 1994, p I-5145.
   
      (3)  Rinkinys 1994, p. I-1783.
   
      (4)  Rinkinys 2002, p. I-10615.